**4 клас 3 учебна седмица - Домашна работа**

**Моля прочетете:**

**Майката и врабчето  *Из „Листата на брезата” от Леда Милева***

**Майката на листата беше брезата. Цяло лято се кипри зелена, пременена. Сега остана самичка.**

 **На пръсти се надигаше брезата и гледаше – къде отидоха децата? Но ето долетя врабчето. То беше ходило на карнавала и още отдалече рече: - Чудесно беше. Просто нямам думи да ти опиша всички маски и костюми. А твоте деца – те бяха най – красиви. И как танцуваха! Същински балерини! За тях ще се говори пет години... И всички казваха: „Брезата е честита!”**

 **– Ами Златушко? – майката попита. - Златушко ли? Най – малкото листенце! Той стана на палтенце за две тревички голи. - А Треперушко? Какво направи той? - Видях и него. На лодка стана и отплува към морето. О, Треперушко е юнак!**

**Врабчето си отиде. Започна да прехвърча сняг. А майката бреза усети, че заспива. Тя беше уморена, но щастлива. Добри деца отгледа. Нека спи. До пролетта. Тогава, щом усеи тръпки, ще се разпукат нови малки пъпки и нежно майката ще ги прегръща и пак ще се повтори приказката съща за листата на брезата.**

**Човекът и обществото**

**Моля препишете в тетрадките си:**

**България – на картата на света и Европа**

 България се намира в югоизточна Европа и в източната част на Балканския полуостров. На север България граничи с Румъния по река Дунав, която ни свързва с много страни от западна и централна Европа. Цялата източната граница на България е на Черно море. На юг съседи съседи са ни Турция и Гърция, на запад Македония и Сърбия. България поддържа приятелски отношения с всички свои съседи. България има малка площ от около 111 хиляди квадратни километра, но е благословена с високи и ниски планини, котловини, равнини, пълноводни реки и долини и закътани пясъчни плажове огрени от слънцето през по – голямата част от годината.